до тях.
 Член 472
 Мерки, свързани с основните интереси за сигурност
 Никоя от разпоредбите на настоящото споразумение не представлява пречка за някоя от страните да предприеме мерки, които:
 а)
 тя смята за необходими за предотвратяване разкриването на информация, което е противоречащо на основните ѝ интереси за сигурност;
 б)
 се отнасят до производството на оръжие, боеприпаси или военно оборудване или до търговията с тях, или до научните изследвания, развойната дейност или производството от основно значение за целите на отбраната, при условие че такива мерки не нарушават условията на конкуренция по отношение на продуктите, които не са предназначени конкретно за военни цели;
 в)
 тя смята за съществени за собствената си сигурност в случай на сериозни вътрешни безредици, засягащи поддържането на реда и законността, във време на война или сериозно международно напрежение, съставляващо заплаха от война, или за да изпълни задължения, които е поела за поддържането на мира и международната сигурност.
 Член 473
 Недискриминация
 1. В областите от обхвата на настоящото споразумение и без да се засягат специалните разпоредби в него:
 а)
 прилаганият от Украйна режим по отношение на Съюза или неговите държави членки не поражда дискриминация между държавите членки, техните граждани, дружества или фирми;
 б)
 прилаганият от Съюза или от неговите държави членки режим по отношение на Украйна не поражда дискриминация между гражданите на Украйна, нейните дружества или фирми.
 2. Разпоредбите на параграф 1 не засягат правото на страните да прилагат съответните разпоредби на своето данъчно законодателство към данъкоплатците, които не са в идентично положение спрямо мястото си на пребиваване.
 Член 474
 Постепенно сближаване
 Съгласно целите на настоящото споразумение, установени в член 1, Украйна ще осъществи постепенно сближаване на своето законодателство с правото на ЕС, както е посочено в приложения I— XLIV към настоящото споразумение, въз основа на ангажиментите, посочени в дялове IV, V и VI на настоящото споразумение, и в съответствие с разпоредбите на посочените приложения. Настоящата разпоредба се прилага, без да се засягат конкретните принципи и задължения относно регулаторното сближаване съгласно дял IV (Търговия и свързани с търговията въпроси) от настоящото споразумение.
 Член 475
 Осъществяване на контрол
 1. Осъществяване на контрол означава непрекъснатото оценяване на постигнатия напредък за прилагане и изпълнение на мерките от обхвата на настоящото споразумение.
 2. Осъществяването на контрол включва оценки на сближаването на украинското законодателство със законодателството на ЕС, определено в настоящото споразумение, включително аспектите на прилагането и изпълнението. Тези оценки могат да се провеждат поотделно или съвместно от страните, ако за това е постигнато съгласие. С цел улесняване на процеса на оценка Украйна докладва на ЕС за напредъка в сближаването, когато това е целесъобразно преди края на преходните периоди, посочени в споразумението във връзка със законодателните актове на ЕС. При докладването и оценяването, включително условията и честотата на оценките, ще се вземат предвид конкретните условия, определени в настоящото споразумение или в решенията на институционалните органи, създадени по силата на настоящото споразумение.
 3. Осъществяването на контрол може да включва проверки на място с участието на институции, органи и агенции на ЕС, неправителствени организации, надзорни органи, независими експерти и други, според необходимото.
 4. Резултатите от дейностите по